kardosdrur/scandi-wiki huggingface dataset:
Minatitlán

Minatitlán er en by og en kommune i den mexikanske delstat Veracruz. Byen er vigtig for olieproduktionen i Mexico, og Pemex har et af sine olieraffinaderier i denne byen. I 2005 havde kommunen 151 983 indbyggere, mens byen havde 152 907. Kommunen har et areal på 4 123,91 km².

Byer i Mexico
Kommuner i Mexico
Bengtsfors kommun

Bengtsfors kommune ligger i det svenske län Västra Götalands län i landskapet Dalsland. Kommunens administrationscenter ligger i Bengtsfors. Kommunen lå tidligere i Älvsborgs län.

Kommunen har mange søer og vandløb, og der er en del kano-turisme; Den krydses også af Dalslands kanal.

Byer 
Bengtsfors kommune har fem byer.
 (indb. pr 31. december 2005.)

Kommuner i Västra Götalands län
Ole Dahl

Ole Dahl (1935-2018) var en dansk læge og akupunktør.
Han var medstifter af Dansk Medicinsk Selskab for Akupunktur i 1974, hvor han var formand i over 12 år.

Ole Dahl var forgangsmand indenfor akupunkturen og var en af de første som udførte akupunktur i Danmark. Han var uddannet læge fra Københavns Universitet men yderligere var han uddannet i akupunktur I USA, Østen og Europa.
Han skrev lærebøger om akupunktur og var jævnligt medvirket i medierne i Danmark og udlandet heriblandt DR, TV2 etc.

Karriere 

Efter at have fuldført sin lægeeksamen ved Københavns Universitet tog han en Diplomuddannelse indenfor tropemedicin fra London School of Tropical Medicine. Derpå arbejdede han som læge for International Red Cross – Comité International de La Croix-Rouge – under Relief Action, Nigeria, Afrika. Senere som læge for Svensk Red Barnet – 1 år under borgerkrig i Yemen, Mellemøsten.

Efter dette blev han kredslæge alment praktiserende læge i København og har siden drevet privat lægepraksis i København.

Ole Dahl er yderligere æresmedlem af forskellige Akupunkturselskaber rundt om i Europa:

 Æresmedlem af Dansk Medicinsk Selskab for Akupunktur.
 Æresmedlem af Deutsches Forschungsinstitut für Chinesische Medizin.
 Æresmedlem af Academie Medicale D`Acupuncture, Paris.

Han har yderligere haft et stort sammenarbejde med mange europæiske læger og er brugt ved akupunktureksaminer i Tyskland og Schweiz som underviser og censor. I Danmark har han holdt forelæsninger i akupunktur for medicinstuderende ved Københavns og Aarhus Universitet.

Derudover har han skrevet følgende bøger:

 Akupunktur, dens principper og anvendelse. Forlaget Komma 1978.
 Akupunktur en patientorientering, Nyt Nordisk Forlag 1986.
 Lærebog i Akupunktur, medforfatter overlæge J. Fossgreen, Nyt Nordisk forlag 1984,-2.udgave 1992.
 Lægekunst i det 21.århundrede, Forlaget Hovedland 2003, artikel om akupunktur.
 Medforfatter til Den Store Danske Encyclopædi vedr. akupunktur.
 Artikler om akupunktur bl.a. i Ugeskrift for Læger og i Europæiske/Internationale akupunkturtidsskrifter.

Eksterne henvisninger / kilder 
 Læge Ole Dahls CV 
 Læge Ole Dahls Bøger 
 Læge Ole Dahl, " Hvad er akupunktur?", Ugeskrift for Læger, nr.2, 7. januar 2000.

Henvisninger 

Alternativ behandling
Læger fra Danmark
Tjek fødselsår
Tim Tebow

Timothy Richard "Tim" Tebow (født 14. august 1987) var en amerikansk fodboldspiller, der spillede quarterback, i National Football League. Han blev draftet af Broncos som det 25ende overall pick i 2010 NFL Draft. Han spillede college football på the University of Florida, hvor han vandt Heisman trofæet. Tebow har også været en del af New York Jets og New England Patriots. I 2015 off-sæsonen blev Tebow kontraktbundet til Philadelphia Eagles sammen med 4 andre quarterbacks: Sam Bradford, Mark Sanchez, Matt Barkley og G.J. Kinne. Tim Tebow blev released af Philadelphia Eagles d. 05/09/15. Han har derefter skiftet sport karriere til baseball.

NFL statistikker

Regulære sæson

Playoffs

Eksterne henvisninger 

 
 

Amerikansk fodbold-spillere fra USA
Amerikansk fodbold-quarterbacks
Amerikansk fodbold-spillere fra Denver Broncos
Amerikansk fodbold-spillere fra New England Patriots
Amerikansk fodbold-spillere fra New York Jets
Sophie Hedevig Friis

Sophie Hedevig komtesse Friis, gift Juul (født 20. januar 1717 i København, død 4. juni 1777 på Ravnholt) var en dansk adelsdame.

Hun var datter af Christian greve Friis og ægtede 1736 officeren Ove Juul. Hun blev Dame de l'union parfaite 1753.

Hun fik 1756 af sin moster, gehejmerådinde Charlotte Amalie Sehestedt, født Gersdorff, testamenteret stamhuset Raunholt med Hellerup og Nislevgård, og i taknemmelig erindring heraf fører den fra Ove Juul stammende yngre linje af Lilje-Juulerne endnu navnet Sehestedt Juul.

Kilder 
 Ove Juuls biografi i Dansk Biografisk Leksikon.

Sophie Hedevig
Modtagere af l'union parfaite
Danskere i 1700-tallet
Personer fra København
Slægten Juul
Personer i Dansk Biografisk Leksikon
Komtesser fra Danmark
Ove Juul (officer)

Ove Juul (født 1. maj 1700 på Villestrup, død 4. april 1766 på Ravnholt) var en dansk officer og godsejer.

Han var søn af etatsråd Frederik Juul til Villestrup og Anne f. Due og sønnesøn af vicekansler Ove Juul. Han trådte henimod slutningen af Den Store Nordiske Krig ind i det jyske nationale Kyrasserregiment, hvor han 1717 blev kornet, 1718 løjtnant og 1719 ritmester. 1723 kom han til 1. fynske Rytterregiment, efter 1732 at være forfremmet til major 1734 til Hestgarden og 1736 som oberstløjtnant til 2. jyske Rytterregiment, blev samme år kammerherre og 1738 oberst og chef for holstenske (fra 1748 slesvigske) Rytterregiment. 1746 blev han hvid ridder, 1752 generalmajor og 1758 generalløjtnant. 1761 udtrådte han af krigstjenesten og døde 4. april 1766 på Ravnholt. Han var direktør for Den Thaarupgaardske Stiftelse.

22. juli 1736 havde Ove Juul ægtet Sophie Hedevig komtesse Friis (1717-1777), datter af Christian greve Friis. Hun fik 1756 af sin moster gehejmerådinde Charlotte Amalie Sehestedt, f. Gersdorff, testamenteret stamhuset Raunholt med Hellerup og Nislevgård, og i taknemmelig erindring heraf fører den fra Ove Juul stammende yngre linje af Lilje-Juulerne endnu navnet Sehestedt Juul.

Kilder 
 H.W. Harbou, "Ove Juul", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1890, S. 276.

Generalløjtnanter fra Danmark
Danskere i 1700-tallet
Ove 2
Riddere af Dannebrog (1671-1808)
Godsejere fra Danmark
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Niclas Alexandersson

Jens Niclas Alexandersson (født 29. december 1971 i Halmstad) er en pensioneret svensk fodboldspiller, der spillede højre midtbane. Han afsluttede karrieren i IFK Göteborg efter sæsonen 2008, men gjorde combeack for samme klub i oktober 2009. Samtidig gjorde han comeback på landsholdet.

Alexandersson regnes for at have været en af Sveriges bedste midtbanespillre i 1990'erne. Han fik sit gennembrud i Halmstads BK før han skiftede til IFK Göteborg, hvor successen fortsatte med guld i Sverigesmesterskabet og spil i Mesterligaen. Alexandersson skiftede derefter til Sheffield Wednesday. 

I EM-kvalifikationen i 1999 spillede han en central rolle, da han scorede de afgørende sejersmål mod Bulgarien. Han deltog desuden i EM-slutspillet i 2000 og i VM-slutspillet i 2002.

Niclas Alexandersson sluttede sin karriere i IFK Göteborg.

Han er bror til Daniel Alexandersson, der også er fodboldspiller. 

Fodboldspillere fra Sverige
Fodboldspillere fra Halmstads BK
Fodboldspillere fra Everton F.C.
Fodboldspillere fra IFK Göteborg
Fodboldspillere fra Sheffield Wednesday F.C.
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Roque Máspoli

Roque Gastón Máspoli (12. oktober 1917 – 22. februar 2004) var en uruguayansk fodboldspiller, der som målmand på Uruguays landshold vandt guld ved VM i 1950 i Brasilien. Han deltog også ved VM i 1954, og nåede i alt at spille 38 landskampe mellem 1945 og 1955.
 
Maspoli spillede på klubplan for Club Atlético Peñarol i hjemlandet. Her var han med til at vinde fem uruguayanske mesterskaber, samt Copa Libertadores og Intercontinental Cup.

Maspoli gjorde også karriere som træner. Han stod i flere omgange i 70'erne, 80'erne og 90'erne i spidsen for Uruguays landshold, og var også flere gange ansvarshavende i sin klub som aktiv, Peñarol.

Referencer

Eksterne henvisninger 
 Footballdatabase.eu spiller- og trænerinfo

Fodboldspillere fra Uruguay
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Fodboldspillere fra Club Atlético Peñarol
Personer fra Montevideo
Fodboldtrænere fra Uruguay
Verdensmestre i fodbold
José Piendibene

José Piendibene (5. juni 1890 – 12. november 1969) var en uruguayansk fodboldspiller, der med Uruguays landshold vandt guld ved tre sydamerikanske mesterskaber, i henholdsvis 1916, 1917 og 1920. Det var samtidig de tre første gange uruguayanerne vandt turneringen. Han spillede i alt 40 landskampe og scorede 20 mål.

Piendibene spillede på klubplan for Club Atlético Peñarol i hjemlandet. Her var han med til at vinde seks uruguayanske mesterskaber.

Efter at have indstillet sin aktive karriere var Piendibene i to omgange også træner for Peñarol.

Titler 
Primera División Uruguaya
 1911, 1918, 1921, 1924, 1926 og 1928 med Peñarol

Sydamerika-Mesterskabet (Copa América)
 1916, 1917 og 1920 med Uruguay

Referencer

Eksterne henvisninger 
 RSSSF.com spillerinfo

Fodboldspillere fra Uruguay
Fodboldspillere fra Club Atlético Peñarol
Personer fra Montevideo
Fodboldtrænere fra Uruguay
Dalton Hilliard

Dalton Hilliard (født 21. januar 1964 i Patterson, Louisiana) er en tidligere professionel amerikansk fodbold-running back, der spillede for New Orleans Saints fra 1986-1993; Igennem hele sin NFL-karriere spillede han for dette hold. Han er medlem af New Orleans Saints Hall of Fame.

College karrierer 
Sluttede sin college karrierer som tredje bedste på SEC all-time rushing list efter Herschel Walker(Cowboys) og Bo Jackson(Raiders). Satte en freshman rekord for flest scorede touchdowns med 16 styk, heraf 11 løbet ind og 5 fra kaste spil. Spillede. Hilliard spillede også sammen med hans fremtidige holdkammerat Eric Martin(WR). Valgt til at spille både Hula og Senior bowl. Hilliard havde forretningsadministration som hovedfag.

NFL karriere

New Orleans Saints 
Dalton Hilliard blev draftet af New Orleans Saints i anden runde af draften I 1986, som nummer 31 i alt (Se links). 
I sin første sæson stod Dalton Hilliard i skyggen af tredje runde valget Reuben Mayes som løb for 1353 yards, og samtidig modtog prisen for året rookie. Dalton Hilliard samlede 425 yards, og fem touchdowns på sine 121 første forsøg i ligaen. Der ud over modtog Hilliard også kast for 107(17 modtagelser).
Stille og roligt faldt Hilliard til i New Orleans, og sæson for sæson forbedrede han sit bidag til holdet succes. Hilliards helt store gennembrug kom i 1989 da han løb for 1262 yards på 344 løb, samtidige med at scorer 13 touchdowns for Saints. Yderligere modtog Hilliard kast for 514 yards som fem touchdowns på de 52 modtagelser. Hvilket tilsammen blev til 1776 yards og 18 touchdowns, som resulterede i en ProBowl optræden. 
Desværre blev resten af Dalton Hilliards karriere præget af skader og Hilliard nåede ikke op på samme niveau som i 1989 sæsonen.
I alt løb Hilliard bolden 1126 gange i sort og guld, hvilket resulterede i 4164 yards (3,7 yards pr løb) og 39 touchdowns.
Hilliard greb bolden 249 gange for 2233 yards (9,0 yards i gennemsnit) og 14 touchdowns.

Priser og højdepunkter 
1989: Løb for 158 yards mod Atlanta Falcons den 19. november 1989 (Saints vandt 26-17)
1989: Valgt til Pro Bowl
1991: Havde sit længste løb mod Atlanta Falcons den 29.september 1991. Løbet var et 65 yard touchdown. (Saints vandt kampen 27-6)
1998: Valgt til New Orleans Saints hall of fame

Trivia 
Onkel til Ike Hilliard som spillede WR for New York Giants 1997 – 2004 og Tampa Bay Buccaneers 2005 – 2008.

Eksterne henvisninger 
 Profil på NFL.com 
 Draften i 1986 på NFL.com
 Profil på NewOrleansSaints.dk

Amerikansk fodbold-running backs
Amerikansk fodbold-spillere fra Louisiana
Københavns Universitets rektorer

Københavns Universitet har gennem tiden været ledet af en rektor og i øvrigt haft forskelligt sammensat ledelse. Over tid har mere end 250 forskellige personer været rektor. Indtil Universitetsloven af 2003, der fik effekt i 2005, var rektor valgt af universitetets medarbejdere. Siden da har en bestyrelse udpeget og ansat rektor.

Valgperioden har dog variereret meget og blev ændret i 1488, 1537, 1850 og 1936. I 1837 blev tidspunktet for rektorskiftet flyttet.

Ændringer i embedsperiode, ansættelsesform m.m. 
I de første år af universitetets historie, 1479-1488, valgte man rektor for et halvt år ad gangen.

I 1488 gik universitetet over til helårlige rektorater. Denne praksis fortsatte, indttil universitetet i begyndelsen af 1530'erne blev opløst samtidig med, at reformationen begyndte at gøre sig gældende.

Reformationen fik også betydning for universitetets struktur. Institutionen blev reformeret i 1537. Man indførte igen halvårlige rektorater, men i praksis blev der efter få års forløb tale om helårlige rektorater. Enkelte rektorer beklædte primært embedet formelt, mens prorektor udførte det reelle arbejde. Derfor optræder to prorektorer på listen. 

I 1837 blev det tidspunkt, hvor en ny rektor tog over, flyttet til reformationsfesten, der blev holdt hvert år den 31. oktober. Desuden indførte man i 1850 som noget helt nyt, at direkte genvalg kunne finde sted en enkelt gang. Det blev benyttet jævnligt i det følgende årti, men derefter mistede det sin praktiske betydning. 

I 1936 blev det bestemt, at rektors valgperiode skulle vare to år med mulighed for genvalg. I 1973 besluttede universitetet at forlænge valgperioden op til tre år, stadig med mulighed for genvalg. Samtidig afgjorde man for første gang, at ikke kun professorer, men også lektorer, kunne vælges til rektor.

Universitetsloven blev ændret i 2003. Det betød blandt andet, at der skulle nedsættes en bestyrelse for universitetet, og at universitetets ledelse fremover skal ansættes for en periode på 4 år i stedet for at vælges. Den første bestyrelse tiltrådte 1. januar 2005. Deres første opgave var at ansætte rektor, og han tiltrådte 1. november 2005.

Liste over rektorer 

Kilde: Københavns Universitet

 
Lister over personer fra Danmark
Tomáš Necid

Tomáš Necid (født 13. august 1989 i Prag, Tjekkoslovakiet) er en tjekkisk fodboldspiller, der spiller som angriber hos Slavia Prag, hvortil han er udlejet fra Bursaspor i Tyrkiet. Han har tidligere spillet for blandt andet CSKA Moskva og PAOK.

Landshold 
Necid står (pr. april 2018) noteret for 44 kampe og 12 scoringer for Tjekkiets landshold, som han debuterede for den 19. november 2008 i en VM-kvalifikationskamp mod San Marino. Han scorede et enkelt mål i kampen, som tjekkerne vandt 3-0.

Titler 

Tjekkiske Liga
 2008 og 2009 med Slavia Prag

Russiske Pokalturnering
 2009 med CSKA Moskva

Russiske Super Cup
 2009 med CSKA Moskva

Eksterne henvisninger 

Fodboldspillere fra Tjekkiet
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Fodboldspillere fra CSKA Moskva
Fodboldspillere fra Slavia Prag
Fodboldspillere fra PAOK F.C.
Tsakhiagijn Elbegdorzj

Tsakhiagijn Elbegdorzj (mongolsk (sprog): Цахиагийн Элбэгдорж, født 30. marts 1963) er en mongolsk politiker fra Det Demokratiske Parti og Mongoliets fjerde præsident. Han sad på posten fra 24. maj 2009 til 10. juli 2017. Han var den første præsident i Mongoliet, som aldrig har været medlem af Det Mongolske Folks Revolutionære Parti. Elbegdorzj var en af lederne af den fredelige demokratiske revolutionen i 1990, som blev afsluttet efter næsten 65 års kommuniststyre.

Udover at have været præsident har Elbegdorzj også været premierminister i to perioder: 1998 samt 2004–2006. Han var desuden grundlægger af landets første uafhængige avis, Ardchilal () og var med til at etablere den første uafhængige tv-station i landet.

Referencer 

Mongoliets præsidenter
Mongoliets premierministre
Nuværende statsoverhoveder
Gérson

Gérson de Oliveira Nunes (født 11. januar 1941 i Niterói, Brasilien) er en tidligere brasiliansk fodboldspiller, der med Brasiliens landshold vandt guld ved VM i 1970 i Mexico, hvor han scorede Brasiliens andet mål i finalen mod Italien som midtbanespiller på venstre fløj ved en fire-to-fire opstilling. Han deltog også ved VM i 1966. I alt nåede han at spille 70 landskampe og score 14 mål for brasilianerne.

Gérson spillede på klubplan udelukkende i brasilianske klubber, hvor han var tilknyttet Flamengo, Botafogo, São Paulo og Fluminense. Han vandt adskillige statsmesterskaber med sine klubber.

Referencer

Eksterne henvisninger 
 Footballdatabase.eu spillerinfo
 FIFA.com spillerinfo 

Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra Botafogo de Futebol e Regatas
Fodboldspillere fra São Paulo FC
Fodboldspillere fra Fluminense
Verdensmestre i fodbold
Fodboldspillere ved sommer-OL 1960
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Tostão

Eduardo Gonçalves de Andrade bedre kendt som Tostão (født 25. januar 1947 i Belo Horizonte, Brasilien) er en tidligere brasiliansk fodboldspiller, der med Brasiliens landshold vandt guld ved VM i 1970 i Mexico. Han deltog også ved VM i 1966. I alt nåede han at spille 54 landskampe og score 32 mål for brasilianerne.

Tostão spillede på klubplan udelukkende i brasilianske klubber, hvor han var tilknyttet América (MG), Cruzeiro og Vasco da Gama. Han vandt adskillige statsmesterskaber med sine klubber. Han trak sig tilbage fra fodbold i en alder af kun 27 år på grund af en øjenskade.

I 1971 vandt Tostão den første kåring nogensinde af Årets Fodboldspiller i Sydamerika.

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Brasilien
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Fodboldspillere fra Cruzeiro Esporte Clube
Fodboldspillere fra Club de Regatas Vasco da Gama
Verdensmestre i fodbold
Personer fra Belo Horizonte
Atlantisk tid

Atlantisk tid fra ca. 7.000-3.900 f.Kr. er navngivet efter at perioden havde såkaldt atlantisk klima. Navnet hentyder til at dette klima i dag findes i landene med kyst ud til Atlanterhavet, f.eks. Irland, Portugal m.fl. Nærheden til Golfstrømmen giver disse lande et mildt og noget fugtigt klima, og sådan var klimaet også i Danmark i atlantisk tid – den varmeste periode efter istiden og noget varmere end i dag. Havene steg ganske meget og Danmark blev et rige af mange små øer. Linden indvandrede og senere også eg og elm. Danmark blev dækket af såkaldt klimaks-urskov fra kyst til kyst, en tæt mørk skov med ringe vegetation i skovbunden. Både dyr og mennesker blev derfor i nogen grad fortrængt til skovens yderområder og kysterne. Men for de dyr der kunne trives i skovens dyb var der rigelig føde, og dermed også et godt jagtgrundlag for den voksende befolkning. Europæisk bison forsvandt fra Danmark i denne periode, mens både urokse og elg forblev.
Kronhjort, rådyr og vildsvin trivedes også i de frodige skove.
I første halvdel af denne periode var Østersø-bassinet opfyldt af Ancylussøen hvorefter denne blev til Littorinahavet.

Perioden ligger sidst i Ældre stenalder (ca. 8.900 f.Kr. – 3.900 f.Kr.)

Fra starten af perioden kendes skovjægerkulturen Maglemosekultur (ca. 9.300 – 6.400 f.Kr.), men i takt med at skoven blev tættere og mørkere blev det sværere at finde tilstrækkeligt alsidig føde i skoven. Maglemosekulturen blev afløst af Kongemosekulturen (ca. 6.400 – 5.400 f.Kr.), der var en overgangskultur af både skov- og kystjægere, og bopladserne flyttede ud mod kysterne. I det meste af atlantisk tid, og den sidste del af ældre stenalder, forekom Ertebøllekultur (ca. 5.400 f.Kr – 3.900 f.Kr) en som var en ren kystjægerkultur - kendt for de mange fund af køkkenmøddinger fra denne periode. Herefter blev jæger-samler kulturerne i ældre stenalder, langsomt afløst af mere bofaste agerbrugskulturer i yngre stenalder, der derfor også kaldes bondestenalderen.

Se også 
 Danmarks forhistorie, Stenalder

Tidsnavigation:

Eksterne henvisninger 
 Kjersgårds Danmarkshistorie, Afsnit 1 – Landet fødes
 Anne Birgitte Nielsen: "Urskovslandskabets åbenhed og sammensætning og græsningens betydning i Atlantisk tid belyst ved palæobotaniske metoder" (GEUS rapport 23, 2009) 
 Geoviden nr 1, 2007

Kronozoner
Stenalder
Danmarks forhistorie
Holocæn
Nuevo Laredo

Nuevo Laredo er en by i den mexikanske delstat Tamaulipas. Byen blev grundlagt i 1848. Nuevo Laredo er beliggende langs Río Bravo helt nord på grænsen mod USA og den fungerer som administrativt center for kommunen. Folketællinger fra 2005 viser at byen har et indbyggertal på 348.387. Sammen med Laredo i Texas, indgår byen i storbyområdet Zona Metropolitana Nuevo Laredo–Laredo med et indbyggertal på i alt 718.073.

Byer i Mexico
Etableret i 1848
Matamoros

Matamoros er en by i Mexico i delstaten Tamaulipas, som ligger lige ved Rio Grande ret overfor Brownsville i Texas i USA. Byen havde 266 100 indbyggere i 1990. Byen er opkaldt efter oprørshelten Mariano Matamoros.

Matamoros er en grænseby med stor handel, og en del turist-trafik. Byen blev grundlagt i 1824, og blev okkuperet af amerikanske tropper i 1846.

Eksterne henvisninger 

 

Byer i Mexico
Etableret i 1824
Vildtreservat

Et Vildtreservat er ligesom et naturreservat oprettet for at beskytte de vilde fugle og pattedyr, og give dem fristeder   hvor de kan leve og yngle. De oprettes i henhold til lov om jagt og vildtforvaltning, og har deres oprindelse i reservatloven fra 1936 og varierer i størrelse efter lokale topografiske forhold samt hensynet til de arter, der skal beskyttes. Blandt de større vildtreservater i Danmark er Hanstholm Vildtreservat og Vadehavet, som i dag begge er en del af deres respektive nationalparker. 

Et reservat kan omfatte kerneområder, som helt friholdes for jagt og i nogle tilfælde færdsel, omgivet af  bufferzoner med færre restriktioner.

Skov- og Naturstyrelsen har udgivet en række foldere over danske vildt- og naturreservater.

Eksterne kilder og henvisninger
Liste over natur- og vildtreservater fra  Naturstyrelsen, via web.archive.org
 Reservatfoldere 

Naturbeskyttelse i Danmark
Naturreservater i Danmark
Vildtreservater i Danmark
P521 Freja

P521 Freja er det andet patruljefartøj i Diana-klassen og er bygget til at patruljere i det danske territorialfarvand. Skibet er navngivet efter den nordiske frugtbarhedsgudinde Freja. Freja er, ligesom alle sine søsterskibe, bygget på Faaborg Værft. Skibet blev navngivet ved en ceremoni på Flådestation Korsør af general Jesper Helsø, Forsvarschefen.

Skibet er det femte skib der bærer navnet Freja i dansk tjeneste:

 Freya (fregat, 1795-1807)
 Freya (fregat, 1824-1853)
 Freya (hjuldamper, 1864-1864)
 A541 Freja (opmålingsskib, 1939-1967)
 P521 Freja (patruljefartøj, 2008-)

Se også 
 Søværnet
 Diana-klassen

Referencer og eksterne links 

 Forsvaret.dk: Præsentation af Diana-klassen
 Forsvaret.dk: MKII standardfartøj navngivet FREJA 
 Flådens historie: Freja

Patruljefartøjer fra Danmark
Halti

Halti (på finsk: Haltiatunturi, nordsamisk: Háldi, svensk: Haldefjäll) er det højeste fjeld i Finland, og er med sine 1.324 meter over havet også det højeste punkt i landet.

Fjeldet findes i kommunen Enontekiö, som er del af lenet og regionen Lapland, på grænsen mellem Norge og Finland. Den højeste del af Halti på 1.365 meter er faktisk i Norge og kaldes Ráisduattarháldi. Det højeste punkt i Finland er en spids af Ráisduattarháldi på 1.324 meter kendt som Hálditšohkka på grænsen til Norge

Halti blev kortlagt af finnen Erkki Perä.
Det højeste bjerg, hvis spids er i Finland er Ridnitšohkka på 1.316 meter.

En 50 km lang vandresti går fra Saana, Kilpisjärvi til Halti.

Bjerge i Finland
Bjerge i Troms og Finnmark
Bollebygds kommun

Bollebygds kommun ligger i det svenske län Västra Götalands län i landskapet Dalsland. Kommunens administrationscenter ligger i byen Bollebygd, som ligger cirka 25 km vest for Borås og 40 km øst for Göteborg. Göteborg-Landvetter flygplats ligger midt mellem Bollebygd og Göteborg.

Byer 
Bollebygd kommune har fire byer.
indbyggere pr. 31. december 2005.)

Kommuner i Västra Götalands län